Ísland tekur þátt á sjávarútvegssýningu í Kína í 20. sinn 7. nóvember 2015 Ísland er með þjóðarbás á sjávarútvegssýningunni í Quingdao í Kína , en sýningunni lýkur í dag . Þetta er í 20. sinn sem sýningin er haldin og hefur Ísland verið með frá upphafi . Ísland er með þjóðarbás á sjávarútvegssýningunni í Quingdao í Kína , en sýningunni lýkur í dag . Þetta er í 20. sinn sem sýningin er haldin og hefur Ísland verið með frá upphafi . Sjávarútvegssýningin er sú stærsta sinnar tegundar i Asíu og fer hún fram í nýrri og glæsilegri sýningarhöll rétt fyrir utan borgina Qingdao þar sem yfir 1300 fyrirtæki frá 46 löndum taka þátt . Búist er við að yfir 25.000 gestir sæki sýninguna í ár . Mikill fjöldi fólks hefur heimsótt íslenska básinn alla þrjá sýningardagana . Þar á meðal er Sigurður Ingi Jóhannsson , sjávarútvegsráðherra , sem var sérstakur heiðursgestur á sýningunni . Íslensku fyrirtækin sem taka þátt í ár , ásamt Íslandsstofu , eru Iceland Pelagic , HB Grandi , Tríton , VSV og Icelandic . Millistéttin í Kína hefur meira fjárráð en áður og hefur komið fram í neyslukönnunum að Kínverjar eyða nú stærri upphæðum í matvæli og þá sérstaklega í sjávarafurðir . Þetta býður m.a. upp á aukin tækifæri fyrir útflutning á íslensku sjávarfangi til Kína .